CELEX: 62015TN0515
Language: hr
Date: 2015-09-01 00:00:00
Title: Predmet T-515/15: Tužba podnesena 1. rujna 2015. – Almaz-Antey protiv Vijeća

9.11.2015   
            
            
               HR
            
            
               Službeni list Europske unije
            
            
               C 371/33
            
         Tužba podnesena 1. rujna 2015. – Almaz-Antey protiv Vijeća
   (Predmet T-515/15)
   (2015/C 371/34)
   Jezik postupka: engleski
   
      Stranke
   
   
      Tužitelj: OAO Concern PVO Almaz-Antey (Moskva, Rusija) (zastupnici: C. Stumpf i A. Haak, odvjetnici)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Vijeća (ZVSP) 2015/971 od 22. lipnja 2015. o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini (SL 2015 L 157, str. 50.), u mjeri u kojoj se pobijana odluka primjenjuje na tužitelja, i
            
         
               —
            
            
               naloži tuženiku snošenje tužiteljevih troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe šest tužbenih razloga.
   
               1.
            
            
               Prvim tužbenim razlogom tužitelj tvrdi da odluka Vijeća povrjeđuje načelo proporcionalnosti.
            
         
               2.
            
            
               Drugim tužbenim razlogom tužitelj tvrdi da je Vijeće povrijedilo, bez opravdanja i neproporcionalno, tužiteljeva temeljna prava, osobito pravo na obranu i pravo na djelotvornu sudsku zaštitu.
            
         
               3.
            
            
               Trećim tužbenim razlogom tužitelj tvrdi da Vijeće nije prikladno ni dovoljno obrazložilo uključivanje tužitelja na popis osoba, subjekta i tijela podvrgnutih mjerama ograničavanja s obzirom na djelovanja Rusije kojima se destabilizira stanje u Ukrajini.
            
         
               4.
            
            
               Četvrtim tužbenim razlogom tužitelj tvrdi da Vijeće nije dokazalo da je tužitelj uključen u destabilizaciju Ukrajine ni da ima ikakav utjecaj u pogledu uspješne provedbe sporazuma u Minsku.
            
         
               5.
            
            
               Petim tužbenim razlogom tužitelj tvrdi da je Vijeće očito pogrešno smatralo da je ispunjen bilo koji od uvjeta za njegovo uvrštavanje na popis iz osporavane mjere.
            
         
               6.
            
            
               Šestim tužbenim razlogom tužitelj tvrdi da kao posljedica poništenja Odluke Vijeća 2015/971/ZVSP, Uredbi Vijeća (EU) br. 833/2014 nedostaje dovoljni pravni temelj što znači da uvrštavanje tužitelja u Uredbu Vijeća (EU) br. 833/2014 temeljem Provedbene uredbe Vijeća (EU) br. 826/2014 više neće imati učinak.